**Սամանտա Բոնդ** (անգլ.՝ Samantha Bond,նոյեմբերի 27, 1961(1961-11-27), Լոնդոն, Միացյալ Թագավորություն), թատրոնի, կինոյի և հեռուստատեսության բրիտանացի դերասանուհի։ Առավել հայտնի է օրիորդ Մանիպենի դերով Ջեյմս Բոնդի մասին պատմող 4 ֆիլմերում և օրիորդ Ռոզամունդ Պենսվիկի դերով «Դաունթոնի աբբայություն» հեռուստասերիալում։

Կարիերա
-------

Սամանտա Բոնդի առաջնախաղը տեղի է ունեցել 1983 թվականին «Daisy Pulls It Off» պիեսում՝ Սաուտհեմփթոնում, իսկ դրանից հետո Վեսթ-Էնդում։ Նույն թվականին նա կատարել է Մարի Բերտրամի դերը «Մենսֆիլդ այգի» հեռուստասերիալում, որ նկարահանվել է ըստ Ջեյն Օսթինի համանուն վեպի։ 1985 թվականին նա նկարահանվել է Ագաթա Քրիստիի «Հայտարարված է սպանություն» վեպի էկրանավորման մեջ՝ օրիորդ Մարփլի մասին պատմող սերիաներում։ 1989 թվականին Բոնդը կատարել է «Վիկինգ Էրիկ» գեղարվեստական սերիալի երկրորդական դերերից մեկը։

1990 թվականին Բոնդը նկարահանվել է «Պուարո Ագաթա Քրիստի» սերիալի սերիաներից մեկում, 1992 թվականին՝ «Տեսուչ Մորս» հեռուստասերիալում։ 1997 թվականին նա կատարել է օրիորդ Թեյլորի դերը «Էմմա» հեռուստաֆիլմում։ 1999 թվականին ներկայացվել է Թոնի կինոմրցանակի «Amy’s View» պիեսում դերակատարման համար։

1995 թվականին «Ոսկե աչք» գեղարվեստական ֆիլմում առաջին անգամ կատարել է Օրիորդ Մանիպեննիի՝ МИ-6 М ղեկավարի քարտուղարի դերը։ Դրանից հետո նա ևս երեք անգամ խաղացել է 007 գործակալի դերը տարբեր ֆիլմերում․ 1997 թվականին՝ «Վաղը երբեք չի մահանա», 1999 թվականին՝ «Եվ ամբողջ աշխարհն է քիչ», 2002 թվականին՝ «Մահացիր, բայց ոչ հիմա»։ Նա լքել է նախագիծը Բրոսնանայի հեռանալու հետ միասին։

Դրանից հետո նա հայտնվել է այնպիսի բրիտանական հեռուստասերիալներում և հեռուստատեսային ֆիլմերում, ինչպիսիք են՝ «Բաբելոն հյուրանոց», «Հեռավոր ափեր», «Մի քիչ լույս Քենդլֆորդում», «Դոնովան», «Սառա Ջեյնի արկածները», «Սպանություն Միդսոմերում»։ Վերջին տարիներին Սամանդա Բոնդին կարելի է տեսնել հրավիրված աստղի դերում կամ «Դաունթոնի աբբայություն» և «Փոքրամասնություն» հեռուստասերիալներում երկրորդ պլանի դերակատարմամբ։

Ընտանիք
-------

Սամանտան ծնվել է դերասան Ֆիլիպ Բոնդի և հեռուստատեսային պրոդյուսեր Փեթ Սենդիսի ընտանիքում։ 
Նա ունի ավագ եղբայր՝ Մեթյու անունով և քույր՝ Աբիգել անունով, ով նույնպես դերասանուհի է։ 1989 թվականին Սամանտան ամուսնացել է բրիտանացի թատերական դերասան Ալեքսանդր Հենսոնի հետ։ Նրանք ունեցել են երկու երեխա։

Ծանոթագրություններ
------------------

1. 1 2  Internet Broadway Database — 2000.
2. 1 2  Discogs — 2000.
3. ↑  Review of 2002 production of *Daisy*(չաշխատող հղում)
, *Telegraph*, 25 April 2002.
4. ↑  "Doctor Who spin-off set for BBC". BBC News Online. 2006 թ․ սեպտեմբերի 14. Retrieved 2006 թ․ սեպտեմբերի 14.
5. ↑  Brocklehurst, Philip (Winter 2011). "Mr Brocklehurst meets..." Mystmargarets.com. p. 28. Արխիվացված է the original 2014 թ․ փետրվարի 1-ին. Retrieved 2014 թ․ հունվարի 21.
6. ↑  Wolf, Matt.«Samantha Bond on Her Ideal London Role Opposite Real-Life Husband Alexander Hanson», broadway.com, 5 January 2011; accessed 13 April 2014.

Արտաքին հղումներ
----------------

* Samantha Bond Internet Movie Database կայքում
* Սամանտա Բոնդը Internet Broadway Database կայքում

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Discogs · Internet Broadway Database · Internet Movie Database · ԿինոՊոիսկ · MusicBrainz · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 4036849 · BNE: XX4678657 · BNF: 14157286q · ISNI: 0000000065430432 · LCCN: no2002092071 · NKC: xx0124567 · NTA: 245838791 · NUKAT: n2016007626 · SUDOC: 224332600 · VIAF: 91736435 · WorldCat VIAF: 91736435 |

 |

 |